Quan o papa Hadrián VI vesitó Zaragoza en 1522 fació bell par de vesitas y celebró una misa en honor a o santo, ya que no yera guaire luent d'a suya residencia en o Palacio de l'Alchafaría y amás Hadrián, naixito d'Utrecht, ya yera devoto d'atro Sant Lamberto, o patrón d'a suya ciudat natal. O día 9 d'abril de 1522 o papa pilló d'o sepulcre d'o santo unas reliquias d'o suyo crapacín ta levar-las con ell ta Roma en una arqueta d'archent y se diz que alavez salioron unas gotetas de sangre d'as restas d'o santo, que se pilloron en un relicario que se fació en 1529 y se sustituyó por atro millor en 1566 y que encara s'alza en a basilica de Santa Engracia.